25. ΠΡΑΞΙΣ ΥΠΟΥΡΓΙΚΟΥ  ΣΥΜΒΟΥΛΙΟΥ υπ’  αριθ. 209  της 15/18  Δεκ. 1980  (ΦΕΚ  Α΄287) Περί περαιτέρω παρατάσεως επί εξάμηνον εισέτι της υπ’ αριθ. 77/22.6.1978 Π.Υ.Σ. «περί αναστολής προσλήψεων πάσης φύσεως προσωπικού δημοσίων υπηρεσιών, νομικών προσώπων δημοσίου δικαίου κλπ.». Λαβόν υπ’όψιν: 1)Τας διατάξεις του άρθρ. 1του Νόμ.400/1976 «περί Υπουργικού Συμβουλίου και Υπουργείων».  2)Τας υπ’ αριθ. 152/12.12.1978, 82/28.6.1979, 195/17.12.1979 και 111/6.6.80 Πράξεις αυτού, δια των οποίων παρετάθη η ισχύς της υπ’ αριθ. 77/78 ομοίας. 3)Τας υφισταμένας δημοσιονομικάς συνθήκας και την επιβαλλομένην προς τούτο περιστολήν δαπανών εις τον δημόσιον τομέα, ως και εις άλλους τομείς οι οποίοι συνάπτονται οπωσδήποτε με τα δημόσια οικονομικά, αποφασίζει: Παρατείνει, περαιτέρω, επί εξ εισέτι μήνας, από της λήξεώς της, ήτοι μέχρι την 30.6.1981, την ισχύν της υπ’ αριθ. 77/22.6.1978 πράξεως αυτού «περί αναστολής προσλήψεων πάσης φύσεως προσωπικού δημοσίων υπηρεσιών, νομικών προσώπων δημοσίου δικαίου κλπ.», ως αύτη έχει συμπληρωθή και τροποποιηθή μεταγενεστέρως. Κατά το αυτό χρονικόν διάστημα μόνον κατόπιν ειδικής εγκρίσεως του Υπουργικού Συμβουλίου είναι δυνατή η αναπροσαρμογή ή επέκτασις οιουδήποτε είδους επιδομάτων και παροχών προς τους πάσης φύσεως υπαλλήλους του Δημοσίου και νομικών προσώπων Δημοσίου δικαίου ως και τους λοιπούς υπαγομένους εις την υπ’ αριθ. 77/1978 Π.Υ.Σ., ως αύτη ετροποποίηθη μεταγενεστέρως, εξαιρέσει των προβλεπομένων υπό των συλλογικών συμβάσεων εργασίας του Νόμ. 3239/55, ως ούτος νυν ισχύει. 